Eesti ja Venemaa vahel on allkirjastatud tehnilised piirilepingud. Rahvusvahelise õiguse kohaselt võib ratifitseerimisel kasutada selgitavaid preambulaid, mis mitte mingilgi  määral ei muuda ratifitseeritavat lepingut ega muutu selle lepingu osaks. Sama õigus on loomulikult ka Vene Riigiduumal. Lepingute ratifitseerimisseaduse preambulast ei tulene tagajärgi ei piirileppele ega Eesti-Vene suhetele, kuivõrd viide Tartu rahulepingule üksnes viitab Eesti-Vene suhete ühele alusele ega pane kummalegi poolele uusi või täiendavaid kohustusi. Tartu rahulepingu kehtivust kinnitab rahvusvaheline õigus.